โครงการในอนาคต

โครงการเซ็นทรัลพลาซา แจ้งวัฒนะ

-   ตั้งอยู่บนพื้นที่กว่า 24 ไร่ บนถนนแจ้งวัฒนะ ตำบลบางตลาด อำเภอปากเกร็ด จังหวัดนนทบุรี

-   พื้นที่โครงการโดยรวมกว่า 290,000 ตารางเมตร ประกอบไปด้วย
    อาคารศูนย์การค้าขนาดประมาณ 160,000 ตารางเมตร
    (ซึ่งส่วนหนึ่งประกอบด้วยห้างสรรพสินค้าเซ็นทรัล) อาคารสำนักงานขนาดประมาณ 28,000
    ตารางเมตร เหนืออาคารศูนย์การค้า และพื้นที่จอดรถสามารถรองรับรถได้กว่า 3,200 คัน
    เพื่อรองรับฐานลูกค้าในแถบบริเวณจังหวัดนนทบุรีและพื้นที่ใกล้เคียง

-   คาดว่าจะแล้วเสร็จภายในปี 2551

-   เงินลงทุนประมาณ 5,000 ล้านบาท

โครงการเซ็นทรัล เฟสติวัล พัทยา บีช

-   ตั้งอยู่บนพื้นที่กว่า 22 ไร่ บนชายหาดพัทยากลาง ตำบลหนองปรือ อำเภอบางละมุง
    จังหวัดชลบุรี

-   พัฒนาเป็นศูนย์การค้าที่มีพื้นที่ติดชายหาดธรรมชาติที่ยาวที่สุดและสมบูรณ์แบบมากที่สุดในเอเชีย
    ตั้งอยู่ในภาคตะวันออกของไทย พร้อมโรงแรมระดับ 5 ดาว ขนาด 350 ห้อง
    โดยมีขนาดของโครงการประมาณ 240,000 ตารางเมตร
    (ซึ่งส่วนหนึ่งประกอบด้วยห้างสรรพสินค้าเซ็นทรัล) และมีที่จอดรถกว่า 2,000 คัน
    เพื่อรองรับฐานลูกค้าและนักท่องเที่ยวในพื้นที่บริเวณพัทยา จังหวัดชลบุรี และจังหวัดระยอง

-   พัทยาเป็นพื้นที่ที่มีศักยภาพสูง เป็นแหล่งท่องเที่ยวที่สำคัญ
    และเป็นทำเลที่มีโอกาสเติบโตทางธุรกิจ
    โครงการนี้จึงมีข้อได้เปรียบในด้านทำเลที่ตั้งที่อยู่บนถนนเลียบชายหาด
    มีเส้นทางการคมนาคมสะดวกสำหรับลูกค้า
    อีกทั้งโครงการจะถูกพัฒนาให้มีความน่าสนใจและแตกต่างจากคู่แข่งอื่น
    รวมทั้งแตกต่างจากโครงการเซ็นทรัล เฟสติวัล เซ็นเตอร์ พัทยา
    ที่เปิดดำเนินการอยู่ในปัจจุบัน ดังนั้น บริษัทฯ
    เชื่อว่าปัจจัยดังกล่าวจะส่งผลให้มีกำลังซื้ออย่างหนาแน่นจากประชาชนในบริเวณเมืองพัทยาและพื้นที่ใกล้เคียง
    รวมถึงกลุ่มนักท่องเที่ยวทั้งชาวไทยและชาวต่างประเทศ

-   คาดว่าจะแล้วเสร็จในต้นปี 2552

-   เงินลงทุนประมาณ 4,000 ล้านบาท

โครงการเซ็นทรัลพลาซา ชลบุรี 

-   ตั้งอยู่บนพื้นที่กว่า 63 ไร่ บนถนนสุขุมวิท อำเภอเมือง จังหวัดชลบุรี

-   พัฒนาเป็นศูนย์การค้าขนาดประมาณ 140,000 ตารางเมตร
    (ซึ่งส่วนหนึ่งประกอบด้วยห้างสรรพสินค้าโรบินสัน) และสามารถรองรับรถได้กว่า 1,500 คัน
    เพื่อรองรับฐานลูกค้าที่อาศัยอยู่ในจังหวัดชลบุรี จังหวัดใกล้เคียง
    และผู้ที่ทำงานอยู่ในนิคมอุตสาหกรรมอีสเทิร์นซีบอร์ด

-   ชลบุรีเป็นทำเลที่มีการเติบโตสูงในภาคตะวันออก
    โครงการนี้จึงมีข้อได้เปรียบในด้านทำเลที่ตั้งที่อยู่บนทางหลวงแผ่นดินหมายเลข 3
    (ถนนสุขุมวิท)
    ซึ่งเป็นทางผ่านไปสู่จุดท่องเที่ยวสำคัญและเป็นถนนที่สามารถเดินทางไปสู่ศูนย์กลางธุรกิจและนิคมอุตสาหกรรมใหญ่
    ๆ ของประเทศ อีกทั้งมีรูปแบบสถาปัตยกรรมที่โดดเด่นและดึงดูด
    นำเสนอรูปแบบและประสบการณ์ใหม่ที่ไม่เหมือนใคร เป็นแลนด์มาร์กของอีสเทิร์นซีบอร์ด ดังนั้น
    บริษัทฯ
    เชื่อว่าปัจจัยดังกล่าวจะส่งผลให้มีกำลังซื้ออย่างหนาแน่นจากประชาชนในบริเวณจังหวัดชลบุรีและพื้นที่ใกล้เคียง

-   คาดว่าจะแล้วเสร็จในปี 2552

-   เงินลงทุนประมาณ 2,000 ล้านบาท

โครงการเซ็นทรัลพลาซา ขอนแก่น 

-   ตั้งอยู่บนพื้นที่กว่า 35 ไร่ ในจังหวัดขอนแก่น

-   พัฒนาเป็นศูนย์การค้าขนาดประมาณ 150,000 ตารางเมตร
    (ซึ่งส่วนหนึ่งประกอบด้วยห้างสรรพสินค้าโรบินสัน)
    เพื่อรองรับฐานลูกค้าที่อาศัยอยู่ในจังหวัดขอนแก่นและจังหวัดใกล้เคียง

-   ขอนแก่นเป็นทำเลที่มีการเติบโตสูงในภาคตะวันออกเฉียงเหนือ
    โดยได้รับการสนับสนุนจากรัฐบาลในฐานะศูนย์การส่งออกสำหรับการค้าในภูมิภาคแถบอินโดจีนและศูนย์กลางของหน่วยงานราชการ
    ทั้งยังเป็นศูนย์กลางของการค้า การศึกษา เทคโนโลยี
    และหน่วยงานราชการของภาคตะวันออกเฉียงเหนือ
    โครงการนี้จึงมีข้อได้เปรียบในด้านทำเลที่ตั้งที่แวดล้อมไปด้วยสถาบันการศึกษาหลายแห่ง เช่น
    มหาวิทยาลัยขอนแก่น มหาวิทยาลัยนอร์ท อีสเทิร์น และยังแวดล้อมไปด้วยจังหวัดใกล้เคียงอีก
    9 จังหวัด พร้อมทั้งสนามบินจังหวัดขอนแก่นซึ่งสะดวกสำหรับการเดินทาง
    อีกทั้งโครงการจะได้รับการพัฒนาให้มีความน่าสนใจ
    ถือเป็นศูนย์การค้าที่มีขนาดใหญ่และครบครันที่สุดในภาคตะวันออกเฉียงเหนือ ดังนั้น บริษัทฯ
    เชื่อว่าปัจจัยดังกล่าวจะส่งผลให้มีกำลังซื้ออย่างหนาแน่นจากประชาชนในจังหวัดขอนแก่นและจังหวัดใกล้เคียง

-   คาดว่าจะแล้วเสร็จในปี 2552

-   เงินลงทุนประมาณ 2,000 ล้านบาท

โครงการที่อยู่ระหว่างการศึกษาและทบทวนความเป็นไปได้โครงการ

โครงการพระราม 9

-   บริเวณสี่แยกถนนรัชดาภิเษกตัดกับถนนพระราม 9 บริเวณสถานีรถไฟฟ้าใต้ดิน

โครงการในต่างประเทศ

-   บริษัทยังอยู่ระหว่างการศึกษาความเป็นไปได้ในการขยายการลงทุนสู่ต่างประเทศ
    ในเบื้องต้นจะเป็นการลงทุนในประเทศที่มีศักยภาพ และมีความเสี่ยงต่ำ
    ภายในภูมิภาคเอเชียตะวันออกเฉียงใต้

ทั้งนี้การดำเนินการตามแผนการพัฒนาโครงการใหม่จะต้องผ่านการพิจารณาทบทวนอย่างรอบคอบ
ประกอบกับ ต้องสอดคล้องกับสภาวะเศรษฐกิจ ซึ่งหากสภาวะเศรษฐกิจไม่เอื้อต่อการขยายธุรกิจ
บริษัทอาจต้องชะลอการพัฒนาโครงการใหม่ บางโครงการ
นอกจากนี้ในการจัดหาแหล่งเงินทุนสำหรับการพัฒนาโครงการใหม่
บริษัทจะใช้การระดมทุนโดยการโอนขายสินทรัพย์ให้กับ CPNRF
ซึ่งจะเป็นแหล่งเงินทุนสำคัญในการสนับสนุนการเติบโตของบริษัท
เพื่อลดความเสี่ยงจากการที่ต้องมีภาระเงินกู้จำนวนมากหรือมีอัตราส่วนหนี้สินที่มีภาระดอกเบี้ยต่อทุนสูงเกินไป
ดังนั้น
ท่านผู้ถือหุ้นจึงสามารถมั่นใจได้ว่าบริษัทจะสามารถขยายธุรกิจให้เติบโตอย่างยั่งยืนได้ด้วยนโยบายการลงทุนที่ระมัดระวังของบริษัท